text: Rasmus Guldhammer skal køre for Tinkoff-Saxo
  20 juli 2014 kl. 08.55
  Den vejlensiske cykelrytter Rasmus Guldhammer er i dag blevet præsenteret som ny rytter på Tinkoff-Saxo.
  I denne sæson har Rasmus Guldhammer kørt for Team TreFor-Blue Water, og han skal køre resten af 2014 som prøverytter hos Tinkoff-Saxo.
  25-årige Rasmus Guldhammer har tidligere kørt professionelt for HTC-Columbia, men i 2010 ophævede han kontrakten med holdet, da han var blevet træt af livet som cykelrytter.
  Siden har han kørt for Team Concordia, Christina Watches-Onfone og senest altså Team TreFor-Blue Water. Og selvom han nu er på prøve hos Bjarne Riis på Tinkoff-Saxo, skal Rasmus Guldhammer køre Post Danmark Rundt i august for Team TreFor-Blue Water.
  Den 16. maj i år drak Kurt Leth kaffe med Rasmus Guldhammer. Se det her.
  